Naše babice so oljčnim listom že od nekdaj pripisovale veliko zdravilnih lastnosti. Oljčni listi pomagajo ojačati imunski sistem, lajšati simptome kašlja, vnetega grla ali vročine, prav tako pa imajo močne antioksidativne lastnosti. Njihovo uživanje v obliki fermentiranega napitka poskrbi, da živila lažje prebavimo, hkrati pa telesu dodamo še druge koristne snovi kot so vitamini, minerali, encimi in folna kislina. Visoka vsebnost probiotičnih kultur (mlečno kislinskih bakterij) pomaga pri ohranjanju zdrave črevesne mikrobiote in splošnega dobrega počutja.